CELEX: 62020CN0353
Language: sl
Date: 2020-07-31 00:00:00
Title: Zadeva C-353/20: Predlog za sprejetje predhodne odločbe, ki ga je vložilo Tribunal de l’Entreprise du Hainaut, division de Charleroi (Belgija) 31. julija 2020 – Skeyes/Ryanair DAC, nekdanja Ryanair Ltd

12.10.2020   
            
            
               SL
            
            
               Uradni list Evropske unije
            
            
               C 339/8
            
         
      Predlog za sprejetje predhodne odločbe, ki ga je vložilo Tribunal de l’Entreprise du Hainaut, division de Charleroi (Belgija) 31. julija 2020 – Skeyes/Ryanair DAC, nekdanja Ryanair Ltd
      (Zadeva C-353/20)
      (2020/C 339/10)
      Jezik postopka: francoščina
      
         Predložitveno sodišče
      
      Tribunal de l’Entreprise du Hainaut, division de Charleroi
      
         Stranki v postopku v glavni stvari
      
      
         Tožeča stranka: Skeyes
      
         Tožena stranka: Ryanair DAC, nekdanja Ryanair Ltd
      
         Vprašanji za predhodno odločanje
      
      
                  1.
               
               
                  Ali je treba Uredbo št. 550/2004 (1), zlasti njen člen 8, razlagati tako, da državam članicam dovoljuje, da zatrjevane kršitve obveznosti izvajanja storitev, ki jih imajo izvajalci služb zračnega prometa, izvzamejo iz nadzora sodišč te države članice, ali pa je treba določbe te uredbe razlagati tako, da državam članicam nalagajo, da določijo učinkovito pravno sredstvo zoper zatrjevane kršitve glede na naravo storitev, ki jih je treba izvajati?
               
            
                  2.
               
               
                  Ali je treba Uredbo št. 550/2004, ki določa, da je „[i]zvajanje služb zračnega prometa[,] kakor predvideva ta uredba[,] […] povezano z izvajanjem pooblastil javnega organa, ki niso ekonomske narave in zato ne upravičujejo uporabe konkurenčnih pravil iz Pogodbe“, razlagati tako, da izključuje ne le pravila o konkurenci kot taka, ampak tudi vsa druga pravila, ki se uporabljajo za javna podjetja, delujoča na trgu blaga in storitev, in ki na konkurenco učinkujejo posredno, kot so pravila, ki prepovedujejo omejitve svobode gospodarske pobude in opravljanja storitev?
               
            
         (1)  Uredba (ES) št. 550/2004 Evropskega parlamenta in Sveta z dne 10. marca 2004 o izvajanju navigacijskih služb zračnega prometa na enotnem evropskem nebu (Uredba o izvajanju služb) (UL 2004, L 96, str. 10).